
CONTRACT-cadru
de delegarea a gestiunii serviciului de salubrizare pentru activitatea  de colectarea cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare



CAPITOLUL  I
PĂRŢI CONTRACTANTE

  	
MUNICIPIUL TIMIŞOARA, cu sediul in Timişoara,  Bv. C.D. Loga nr.1, judeţul Timiş cod fiscal 14756536, tel. 0256-408.300, fax. 0256-490.635,  reprezentat prin Nicolae Robu - Primar, în calitate de achizitor  
şi
 ............................................S.R.L./S.A, cu sediul în localitatea ......., str. ....... nr. ......, sectorul/judeţul ......., înmatriculată la registrul comerţului cu nr. ......, cod unic de înregistrare ......, cont nr. ......, deschis la ......., titulară a Licenţei nr. ....... din ......., emisă de ......., reprezentată de ......., având funcţia de ........  şi de ......, având funcţia de ......., în calitate de prestator,
Au încheiat prezentul contract, în temeiul Hotărârii de aprobare a Studiului de Fundamentare, Caietului de sarcini privind delegarea gestiunii serviciului de salubrizare pentru activitatea  de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare şi Contractul Cadru nr................ din data de .............................., adoptată de catre Consiliul Local al Municipiului Timişoara în baza procedurii de achiziţie publică de servicii organizată în conformitate cu prevederile legale în vigoare.

CAPITOLUL  II
DISPOZIŢII GENERALE

1. Anexele contractului
Art.1  (1) Din prezentul contract fac parte integrantă urmatoarele anexe:
a)  Caietul de sarcini al serviciului cu  nr. SC2020-        /             2020, Anexele  cu nr. 1- 6;
b) Regulamentul Serviciului de Salubrizare al Municipiului Timişoara  aprobat prin H.C.L. nr. 454/21.11.2017;
c)  Tarifele pentru activitatea delegată conform ofertei declarată câştigătoare;
(2) Anexele la prezentul contract de delegare au aceeaşi valoare contractuală între părţi ca şi dispoziţiile cuprinse în contract. Împreună constituie documentele delegării gestiunii.
(3) Categorii de bunuri utilizate  de prestator în derularea contractului:
a) bunuri proprii- acele bunuri care la încetarea contractului ramân în proprietatea prestatorului;
b) bunuri de retur- sunt bunurile publice/private transmise cu titlu gratuit în administrarea prestatorului, inclusiv cele realizate pe durata contractului în scopul îndeplinirii obiectivelor delegării şi care, la încetarea contractului, revin de plin drept şi gratuit, în bună stare, exploatabile şi libere de orice sarcini sau obligaţii achizitorului. În cazul încetarii contractului înainte de termen, achizitorul este îndreptăţit să primească valoarea neamortizată a bunurilor realizate din fondurile sale;

CAPITOLUL III
DISPOZIŢII SPECIALE

 1. Aria delegării
Art.2  Aria delegării cuprinde aria teritorială a Municipiului Timişoara.

2.Obiectul contractului
Art.3  Obiectul contractului îl constituie:
1. Prestarea serviciului de salubrizare pentru activitatea de colectarea cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare,  vor cuprinde următoarele acţiunii:
· Colectarea cadavrelor de animalelor  (identificare, colectare,  ncărcare, transport );
· Depozitarea în cameră frigorifică până la incinerare ;
· Neutralizarea cadavrelor de animale prin incinerare într-un incinerator autorizat (greutatea totală a cadavrelor colectate în kg).

2. Delegarea sarcinilor şi responsabilităţilor cu privire la prestarea propriu-zisă a activităţii de colectarea cadvrelor animalelor de pe domeniul public şi predarea acestora unităţilor de ecarisaj sau către instalaţiile de neutralizare, inclusiv dreptul şi obligaţia de a administra şi de a exploata infrastructura aferentă activităţii.

3. Durata contractului
Art. 4 Durata contractului de delegare a gestiunii este de 1 an (12 luni) începând de la data atribuirii acestuia. Ordinul de începere a serviciilor prevăzute în contractul numărul..........  semnat la data de................., se face după prezentarea dovezii privind constituirea garanţiei de bună execuţie.

 4. Drepturile prestatorului
Art.5  Prestatorul are următoarele drepturi:
a) de a exploata, în mod direct, pe riscul şi răspunderea sa, activitatea ce face obiectul prezentului contract;
b)  de a încasa contravaloarea pentru activitatea prestată;
c) de a aplica tariful aprobat conform legislaţiei în vigoare;

5. Drepturile achizitorului
Art.6  Achizitor  are următoarele drepturi:
a) de a  solicita prestatorului informaţii periodice cu privire la nivelul şi calitatea serviciului prestat;
b) de a convoca la audieri prestatorul, în vederea stabilirii măsurilor necesare pentru remedierea unor deficienţe apărute în executarea serviciului, precum şi în vederea concilierii diferendelor aparute în relaţia cu utilizatorii;
c) de a verifica şi controla modul de realizare de către prestator a activităţii  delegate;
d) de a sancţiona prestatorul în cazul în care acesta nu asigură continuitatea serviciului sau nu prestează activitatea la indicatorii de performanţă şi nivelurile de calitate la care s-a obligat prin
prezentul contract si caietul de sarcini;
e) de a solicita daune-interese în cazul în care prestatorul renunţă la prestarea activităţii;
f) de a rezilia contractul, în condiţiile legii şi al prezentului contract;
g) de a extinde sau restrânge obiectivele prevăzute  la art. 6 din  caietul de sarcini.

6. Obligaţiile prestatorului
Art.7  Prestatorul are următoarele obligaţii:
a) să obţină de la autorităţile competente avizele, atestatele, acordurile şi autorizaţiile necesare prestarii activităţii delegate;
b) să respecte legislaţia şi reglementările în vigoare aplicabile activităţii delegate, precum şi indicatorii de performanţă ;
c) să presteze activitatea conform prevederilor regulamentului serviciului de salubrizare pentru activitatea de colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare;
d)  să ia măsurile necesare pentru respectarea normelor de sănătate şi securitate în muncă;
e) să fundamenteze necesarul de fonduri pentru realizarea lucrărilor de revizii şi reparaţii din surse proprii;
f) să furnizeze achizitorului informaţiile solicitate şi să asigure accesul organelor de control la toate datele şi documentele, inclusiv contabile, necesare verificării şi evaluării modului de organizare şi de funcţionare a serviciului delegat, în conformitate prevederile legale în vigoare;
g) să nu subdelege/subcontracteze prestarea activităţii de colectare a cadavrelor animalelor de pe domeniul public al Municipiului Timişoara şi/sau din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare, în tot sau în parte, altor operatori;
h) să informeze şi să notifice, de îndată, achizitorul  despre cauzele sau evenimentele de natură să conducă la reducerea activităţii sau la imposibilitatea realizării serviciului şi măsurile ce se impun pentru asigurarea continuităţii serviciului;
i) să platească despăgubiri persoanelor fizice sau juridice pentru prejudiciile aduse din culpa sa;
j) să asigure continuitatea prestării serviciului în condiţiile stipulate în contract, inclusiv în cazul retragerii licenţei sau încetării contractului de delegare din alte cauze decât termenul ori forţa majoră, până la preluarea acesteia de către alt operator, dar nu mai mult de 90 de zile;
k) să restituie bunurile de retur în mod gratuit şi libere de orice sarcini, la încetarea contractului de delegare a gestiunii;
l) să înfiinţeze un dispecerat cu program de funcţionare permanent; 
m) să înfiinţeze un  registru  în care va înregistra toate reclamaţiile/sesizările formulate verbal de petenţi şi va lua măsurile  ce se impun pentru soluţionarea acestora. În registru se vor consemna: numele şi prenumele petentului, precum  şi a persoanei  care a înregistrat reclamaţia/sesizarea, adresa, data şi ora reclamaţiei/sesizării, data şi ora soluţionării reclamaţiei/sesizării, numărul de ordine al reclamaţiei/sesizării care va fi comunicat  petentului. La sesizările formulate , în scris, va răspunde în termen de 30 zile de la înregistrarea acestora; 
n) să asigure personalul autorizat necesar pentru prestarea activităţilor asumate prin contract  precum şi conducerea operativă prin dispecerat, asigurarea mijloacelor tehnice şi a personalului de intervenţie;
o) să respecte condiţiile impuse de natura activităţilor (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului, etc.).

 7. Obligaţiile achizitorului
Art.8 Achizitorul are următoarele obligaţii:
a) să menţină echilibrul contractual şi să respecte angajamentele asumate faţă de prestator prin prezentul contract;
b) să notifice prestatorul apariţia oricaror împrejurari de natura să aduca atingere drepturilor acestuia.
c)   Achizitorul  prin reprezentantul desemnat din cadrul Biroului G.P.C.D.D.D. va avea obligaţia urmăririi clauzelor contractuale, emiterea ordinului de începere a serviciilor, avizarea plăţilor parţiale şi finale, eliberarea garanţiei de bună execuţie în condiţiile prevăzute în prezentul contract.

8.  Preţ.Tarife. Încasarea contravalorii serviciilor prestate
Art.9  Valoarea contractului este  de ________________ lei fără TVA, respectiv ___________ lei cu TVA.
Art.10 (1) Prestatorul este obligat să presteze utilizatorilor activitatea delegată numai pe bază de tarifele  prezentate în oferta.
 (2) Tarifele, conform ofertei, pentru serviciul de salubrizare pentru activitatea de colectare a cadavrelor animalelor de pe domeniul public al Municipiului Timişoara şi predarea acestora unităţilor de ecarisaj sau către instalaţiile de neutralizare, delegate la data intrării în vigoare a contractului de delegare sunt cele din Ofertă Tarife Anexa nr. 3 – din caietul de sarcini.
 (3) Serviciul de salubrizare pentru activitatea de colectare a cadavrelor animalelor de pe domeniul public al Municipiului Timişoara şi predarea acestora unităţilor de ecarisaj sau către instalaţiile de neutralizare  va fi decontat în baza tarifelor  ofertate  conform Ofertei Tarife - Anexei nr. 3  la caietul de sarcini, până la epuizarea valoarii  de ________________ lei fără TVA, respectiv ___________ lei cu TVA
(4) Cantităţile din oferta finaciară sunt estimate, achizitorul îşi rezervă dreptul de a modifica aceste cantităţi în funcţie de situaţia existentă pe teren sau de modificările legislative, dar fără a depăşi valoarea totală ofertată.

Art.11 (1) Plata serviciul de salubrizare pentru activitatea de colectare a cadavrelor animalelor de pe domeniul public al Municipiului Timişoara şi predarea acestora unităţilor de ecarisaj sau către instalaţiile de neutralizare,  se va face conform prevederilor  art. 29 din Caietul de sarcini,  fără a depăşi valoarea ofertată conform Anexei nr. 3 din caietul de sarcinii.
(2) Plata serviciul de salubrizare pentru activitatea de colectare a cadavrelor animalelor din gospodăriile crescătorilor individuali de animale de pe raza Municipiului Timişoara şi predarea acestora unităţilor de ecarisaj sau către instalaţiile de neutralizare se va face conform prevederilor  art. 30 din caietul de sarcini, adică vor fi facturate direct generatorilor (solicitatului/proprietarului animalului) la aceleaşi tarife ofertate  conform Anexei nr. 3 din caietul de sarcini.

9. Garanţii 
Art.12 (1) În termen de 5 zile lucratoare de la data semnării prezentului contract, prestatorul constituie, cu titlu de garanţie de bună execuţie, o sumă fixă în procent de 5 % din valoarea contractului.
(2) Cuantumul garanţiei de bună execuţie este de ……….. lei şi reprezintă 5 % din valoarea fără TVA a contractului.
(3)Garanţia de bună execuţie se constituie de către prestator în scopul asigurării achizitorului de îndeplinirea cantitativă, calitativă şi în perioada convenită a obligaţiilor contractuale. Achizitorul acceptă constituirea garanţiei de bună execuţie prin (operatorul va alega una din variante):
- virament bancar 
- instrument de garantare emis de o instituţie de credit din România sau din alt stat sau de o societate de asigurări, în condiţiile legii, care devine anexa la contract. Instrumentul de garantare trebuie sa prevadă dacă plata garanţiei se va executa condiţionat sau neconditionat .
sau 
- reţineri succesive din sumele datorate pentru facturi parţiale. În acest sens contractantul are obligaţia de a deschide la unitatea Trezoreriei Statului din cadrul organului fiscal competent în administrarea acestuia un cont disponibil distinct la dispoziţia achizitorului, cont care trebuie alimentat la începutul derulării contractului cu cel puţin 0,5% din preţul acestuia fără TVA. Pe parcursul îndeplinirii contractului, achizitorul urmează să alimenteze acest cont de disponibil prin reţineri succesive din sumele datorate şi cuvenite contractantului până la concurenţa sumei stabilită drept garanţie de bună execuţie în documentaţia de atribuire. Achizitor va înştiinţa achizitorul despre vărsământul efectuat, precum şi despre destinaţia lui. Contul astfel deschis este purtător de dobândă în favoarea contractantului.
 (4)Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.
(5) Achizitorul se obligă să restituie garanţia de bună execuţie, în termen de 14 zile  de la data încheierii procesului-verbal de recepţie la terminarea contractului.
Art.13 – Achizitorul are dreptul să execute garanţia de buna execuţie dacă prestatorul renunţă la prestarea activităţii, caz în care acesta nu este exonerat şi de plata unor daune-interese faţă de achizitor.

 10. Răspunderea contractuală
Art.14 Nerespectarea dovedită de către părţile contractante a obligaţiilor contractuale prevăzute în prezentul contract atrage răspunderea contractuală a părţii în culpă.
Art.15 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,5% din preţul contractului pe fiecare zi de intarziere pana la stingerea obligaţiilor.
Art.16 În cazul în care din penalităţi nu se acoperă paguba, partea în culpa este obligată suplimentar la daune – interese.

11. Forţa majoră
Art.17 Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzatoare a obligaţiei respective a fost cauzată de forţa majoră.

Art.18 Partea care invocă forţa majoră este obligată să notifice celeilalte părţi în termen de 48 de ore  producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

Art.19 Dacă în termen de  30 de zile de la producere,  evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

Art.20 Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau alte compensaţii.

 12. Condiţii de redefinire a clauzelor contractuale
Art.21 Modificarea prezentului contract se face numai prin act adiţional încheiat între părţile contractante.

Art.22  (1) Achizitorul  poate modifica unilateral partea reglementară a prezentului contract cu notificarea prealabilă, cu 30 de zile, a prestatorului, din motive excepţionale legate de interesul naţional sau local, după caz.
(2) În cazul în care modificarea unilaterală a contractului îi aduce un prejudiciu, prestatorul  are dreptul să primească fără întârziere o justă despăgubire.
(3) În caz de dezacord între achizitor şi prestator cu privire la suma despăgubirii, aceasta va fi stabilită de către instanţa judecatorească competentă, perioadă în care prestatorul are obligaţia să respecte obligaţiile contractuale.

Art.23 Prezentul contract nu poate fi modificat prin act adiţional, în sensul introducerii în obiectul acestuia a unei activităţi care nu a facut obiectul delegării gestiunii.

Art.24 Contractul poate fi modificat în cazul în care orice prevederi ale acestuia devin discordante cu reglementările în domeniu din legislaţia naţională sau legislaţia comunitară, cu menţinerea echilibrului contractual.

13. Clauze privind menţinerea echilibrului contractual
Art.25 (1) Părţile vor urmări permanent menţinerea echilibrului contractual al delegării gestiunii serviciului.
(2) Raporturile contractuale dintre achizitor şi prestator se bazează pe principiul echilibrului financiar al delegării între drepturile care îi sunt acordate prestatorului şi obligaţiile care îi sunt impuse.

 14. Încetarea contractului de delegare a gestiunii
Art.26  (1) Prezentul contract de delegare a gestiunii înceteaza în urmatoarele situaţii:
a) la expirarea duratei contractului;
b) în cazul în care interesul naţional sau local o impune, prin denunţarea unilaterală de către achizitor, cu plata unei despăgubiri juste şi prealabile în sarcina achizitorului;
c) la dispariţia dintr-o cauză de forţă majoră  a sistemului sau în cazul imposibilităţii obiective a prestatorului de a-l exploata, prin renunţare, fară plata unei despăgubiri;
d) în cazul falimentului prestatorului;
e) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

Art.27 (1)Achizitorul are dreptul să rezilieze unilateral contractul dacă constată şi dovedeşte nerespectarea de către prestator a obligaţiilor contractuale şi dacă acesta nu adoptă măsuri pentru atingerea parametrilor de calitate asumaţi prin prezentul contract, în termen de 3 zile.
(2) În cazul unor abateri grave ale prestatorului de la reglementările în vigoare privind serviciile de utilităţi publice, achizitorul are dreptul să rezilieze contractul şi să solicite autorităţii competente retragerea licenţei.

 15.Condiţiile de restituire sau repartiţie, după caz, a bunurilor, la încetarea din orice cauză a contractului de delegare a gestiunii
Art.28 (1) Bunurile  de retur transmise cu titlu gratuit în administrarea prestatorului care la încetarea contractului revin de drept achizitorului, gratuit şi libere de orice sarcini şi sunt integrate domeniului public al acestuia.
(2)La încetarea din orice cauză a contractului de delegare a gestiunii, bunurile menţionate la alin. (1) revin achizitorului
Art. 29 Bunurile proprii ale prestatorului rămân în proprietatea acestuia.

18. Litigii
Art.30 (1)Achizitorul şi prestatorul vor depune toate eforturile pentru a rezolva pe cale amiabilă, orice neînţelegere sau dispută care se poate ivi între aceştia în cadrul sau în legatură cu îndeplinirea contractului.
(2) Litigiile de orice fel ce decurg din executarea, modificarea şi încetarea contractului de delegare a gestiunii se soluţionează de instanţa de contencios administrativ de pe raza în care are sediul achizitorului.


CAPITOLUL IV
DISPOZIŢII FINALE

Art.31 Orice comunicare între părţi, referitoare la îndeplinirea prezentului contract, trebuie să fie transmisă în scris.
Art.32 Orice document scris trebuie înregistrat atât în momentul transmiterii, cât si în momentul primirii.
Art.33 Comunicările  dintre părţi se pot face şi prin adresă, fax, e-mail sau prin alte mijloace de comunicare convenite între părţi, cu condiţia confirmării în scris a primirii comunicării.
Art.34 Prezentul contract de delegare intră în vigoare la data de................................. şi a fost încheiat azi ........................................ în ..............exemplare originale.
Art.35 Limba care guvernează contractul este limba română.

